**8-АПТА**

Лексикалық тақырыбы: **Ұмыт болған игі дәстүрлер.**

Грамматикалық тақырып: **Қарсылық мәнді құрылым**

**Қарсылықты салалас құрмалас сөйлем** — [синтаксистік](https://kk.wikipedia.org/wiki/%D0%A1%D0%B8%D0%BD%D1%82%D0%B0%D0%BA%D1%81%D0%B8%D1%81) компоненттеріндегі баяндалған оқиға-әрекеттер бір-біріне қарама- қарсы қойылатын [құрмалас сөйлем](https://kk.wikipedia.org/wiki/%D2%9A%D2%B1%D1%80%D0%BC%D0%B0%D0%BB%D0%B0%D1%81_%D1%81%D3%A9%D0%B9%D0%BB%D0%B5%D0%BC" \o "Құрмалас сөйлем). Қарсылықты салалас құрмалас сөйлемдегі қарсылықты мағына екі түрлі кұбылысты, іс-әрекетті, көріністі салыстыра баяндауға негізделеді. Қарсылықты салалас құрмалас сөйлемнің бір компонентінің [баяндауышы](https://kk.wikipedia.org/wiki/%D0%91%D0%B0%D1%8F%D0%BD%D0%B4%D0%B0%D1%83%D1%8B%D1%88" \o "Баяндауыш) болымды, енді бір компонентінің баяндауышы болымсыз тұлғада беріліп, қарама-қайшы мән туғызады.

**Қарсылықты салалас құрмалас сөйлемдер**

|  |
| --- |
| **Жалғаулықты**, Қарсылықты салалас құрмалас сөйлем— ол бірақ, дегенмен, әйтсе де, алайда, сонда да, әйткенмен сияқты жалғаулықтар арқылы жасалады. Мысалы: Дьяковен де жерде тіл табысып кетерміз деп дәмеленіп еді, бірақ ол ойлағаны болмады (Ә. Нүрпейісов). |

|  |
| --- |
| **Жалғаулықсыз**, Қарсылықты салалас құрмалас сөйлем - Мұнда оның компоненттері ешбір жалғаулықсыз іргелес, қатар жұмсалады. Мысалы: Мәмбет екінші рет тағы атайын деп еді, мылтығының шаппасы жүрмей тұрып алды ([I. Жансүгіров](https://kk.wikipedia.org/wiki/%D0%96%D0%B0%D0%BD%D1%81%D2%AF%D0%B3%D1%96%D1%80%D0%BE%D0%B2" \o "Жансүгіров)). Қарсылықты салалас құрмалас сөйлемді [Ахмет Байтұрсынұлы](https://kk.wikipedia.org/wiki/%D0%90%D1%85%D0%BC%D0%B5%D1%82_%D0%91%D0%B0%D0%B9%D1%82%D2%B1%D1%80%D1%81%D1%8B%D0%BD%D2%B1%D0%BB%D1%8B" \o "Ахмет Байтұрсынұлы) "Тіл — кұралында" қайырыңқы [салалас сөйлем](https://kk.wikipedia.org/w/index.php?title=%D0%A1%D0%B0%D0%BB%D0%B0%D0%BB%D0%B0%D1%81_%D1%81%D3%A9%D0%B9%D0%BB%D0%B5%D0%BC&action=edit&redlink=1" \o "Салалас сөйлем (мұндай бет жоқ)) деп атаған |

**Қарсылықты бағыныңқылы сабақтас құрмалас сөйлем –** басыңқы сөйлем білдіретін ой бағыныңқыда айтылған ойға немесе бағыныңқыдағы ой басыңқыдағы ойға қарсы қойылатын сабақтастың түрі.   
**Сұрақтары:** Қайтсе де? Не етсе де? Қайткенмен ? не еткенмен? Қайтпесе ?

**Қарсылықты бағыныңқылы сөйлемнің баяндауыштары мынадай тұлғалардан жасалады:**   
а) Шартты райлы етістікке да,де шылауы тіркесінен болады: Мен қанша қарасам да, ол мені байқамады.   
ә) Болымсыз тұлғадағы етістіктің шартты райынан болады. Мотор үні өшті демесең,екпіні басылып тұр.   
б) Көмектес септік тұлғасындағы есімшеден болады. Бұл ажыраптың күні ыстық болғанмен, түні салқын.   
в) – ша,-ше тұлғалы есімшеден болады. Мыңның түсін білгенше , бірдің атын біл.   
г) Көсемше тұлғалы күрделі етістіктен болып, көмекші етістік тура, тұрып сөзі болады. Дүкеннің жабық екенін біле тұрып, Рүстем соған беттеді.   
ғ) Шығыс септік тұлғасындағы болымсыз есімше түрінен болады: бетіме көз салмастан, жасқа ерін бергеніне таң қалдым.

****

**1-тапсырма**. **Төменде берілген сөздермен қарсылық мәнді құрылымды пайдалана отырып, өз сөйлеміңізді құраңыз.**

Дәстүр, халық, қонақ кәде, жастар, ата-бабалар, шаңырақ.

**BOOK12-тапсырма. Оқылым.**

**Ұмытыла бастаған ежелгі қазақ салт-дәстүрлері**

Салт-дәстүрлеріміздің кейбірі халық арасында кеңінен пайдаланылып жүрген болса (айдар тағу, қонақ кәде, бастаңғы және т.б.), кейбірі ұмыт қалып барады. Әсіресе жастарымыз біле бермейтін салт-дәстүрлеріміз жетерлік. Ата-бабаларымыздан мұра боп қалған салт-дәстүрлер әрдайым игі мақсаттар үшін қолданыста болған. Сол себепті оларды біле жүру, кей-кейде өмірде іске асыру да артық етпес.

**Ақсарбас атау**. Қауіп-қатерге ұшырағанында «А, Құдайым оңдасын! Мені осы қиындықтан құтқара гөр! Ақсарбас!» деп құдайы атайтын болған. Мұндай жағдайда «Ақсарбас!» деп үш рет айқайлаған. Сосын қауіп-қатерден аман қалғанында әлгі адам ауыл аймағын шақырып құдайы берген. Ақсарбасқа шалынатын малдар: бозқасқа (қой), көкқасқа (жылқы), қызыл-қасқа (сиыр). Адам ақсарбас атағанда қай малын айтса, соны құдайыға союға тиіс.

**Асату.** Бұл дәстүр Сәбит Мұқановтың «Халық мұрасы» деген кітабында толық баяндалған. Дастарқан басында ет жеп отырғандар тоғая бастағанында, төрде отырған ақсақал қалған етті қолымен қонақтарға, жас балаларға асатады. Бұрындары ауыл балалары ет асаймыз деп қонақ келген үйдің қасында жүретін-ді.

**Ат тұлдау.** Ер адам қайтыс болғанында мініп жүрген атының жал-құйрығын күзеп, оны бос жібереді де, өлген адамның жылында сол атты әкеліп сояды. **Аунату**. Қазақтар үйіне келіп қонақ болған, қонып кеткен адамдардың отырған, жатқан жеріне «баламыз осы атасына тартсын, бойына осы атасының қасиеттері қонсын» деп балаларын аунатып алатын болған. Елге, ағайынға сыйлы азамат кіндік қаны тамған туған жеріне келгенінде халық, туған-туыстары, дос жарандары оны сол жердің топырағына аунатып алған. Шыңғыс Айтматов үйіне Мұхатр Әуезов келгенінде, ол отырған орындыққа ұлын аунатып алған көрінеді.

**Аяғына жығылу**. Кешірім сұраудың ең үлкен, кішіреюдің ең ауыр түрі – осы ғұрып. Оны орындағанда айыпты адам жанына абыройлы, қадірлі кісілерді ертіп алып, тисті адамның үйіне рұқсат сұрап кіріп, кешірім сұрайды. Айыбы үлкен болса, айыпкер өзі кінәлі болған адамның аяғына жығылып, оны құшақтаған қалпы жылап, кешірім сұрап, жалынған. «Аяғына жығылу» - әрі ғұрып, әрі жазаның бір түрі.

**Жылу жинау.** Бір бақытсыздыққа ұшырағанында, үй мүлкі, малынан айырылғанында ауыл тұрғындары, көрші-көлемі, туған-туыстары мал, дүние, ақшалай көмек көрсетеді. Мұны олардың ор тасынан бір адам ұйымдастырады. Бұл жәрдем – жылу жинау деп аталады. Арам жолмен шығынға ұшырағандарға жылу жиналмайды. Олар: дүние-мүлкін қартаға салып ұтқызып жібергендер, зинақорлыққа салғандар, ішіп құртқандар, қоғамның, мемлекеттің дүние-мүлкін жеп қойғандар.

**Қазан шегелеу.** Жақын туыс, әзіл-қалжыңы жарасқан адамдардың үйіне екі-үш адам бірге барып: «Осы үйдің қазанын шегелей келдік» дейді. Бұл олардың түстеніп, ет жеуге келгендігі. Үй иесі оған әзілмен жауап қайтарып: «Жақсы болды, қазан шегелейтін адам таба алмай отыр едік» деп қонақжайлық танытады, әйелі ет асып қонақасы береді.

**Қалау айту.** Біреудің жақсы малына, мүлкіне көңілі кеткен адам сол үйдің иесіне немесе әйеліне, баласына соған лайықты бағалы бір тарту әкеліп, әлгі дүниені, жануарды «менің қалауым осы» деп сұрайды. Кейде үй иесі мұндай сыйлы, жөн-жоралғысымен келген қонаққа өзі сөз салып: «Бұл үйден қалаған бір заттың бар ма? Қалауыңызды айтыңыз» деп сұрап, қалаған затын сыйлайды. Мойнына бұршақ салу. Ертеде баласы жоқ адамдар мойнына көгеннің бұршағын салып Құдайдан перзент сұрап жалбарынған, жылаған. Мойынға бұршақты бала тілегенде ғана салады.  
  
 **Толығырақ: https://massaget.kz**

**3-тапсырма.** **Мына сөйлемерді біріктіріп, қарсылық мәнді сөйлем жасаңыз.**

Үлгі: Еркек-үйдің иесі. Әйел-үйдің шегесі. Еркек-үйдің иесі болса, әйел-.үйдің шегесі.

1. **Ата-бабаларымыздан мұра боп қалған салт-дәстүрлер. Игі мақсаттар үшін қолданыста болған.**
2. **Үй-әйелдікі. Түз-еркектікі.**
3. Әдетте киіз үйдің шаңырағын ер адамдар көтереді. Жас отаудың шаңырағын кәрі күйеуге көтертуде үлкен мән.
4. Әйел сұлулық пен нәзіктің үлгісі саналады. Еркектің пешенесіне қайрат-күш пен жігерді сарқа жұмсау жазылған.

**4-тапсырма**. **Сұрақтарға жауап беріңіз.**

1. Мәтін не туралы?
2. Салт - дәстүр деген не?
3. Қандай салт - дәстүр білесің?
4. **NOTEPAD2**Қазақтарда ұмыт болып бара жатқан салт-дәстүрді білесіз бе?

**5-тапсырма. Өзіңді тексер! Лексикалық - грамматикалық тест.**

1. Қазақтың салт - дәстүрін білдіретін сөздер тобы:  
а) зат, ат, сөз  
ә) айна, тарақ, қайшы  
б) ата, әже, әпке  
в) шілдехана, тұсаукесер, тілашар  
г) әңгіме, ертегі, өрең.  
  
2. Әдептілік, ар - ұят - адамдықтың белгісі аудармасы қалай?  
а) обманывать – зло, бить обманутым глупо  
ә) у кого много друзей, того не возьмет ни один враг  
б) вежливость, честь, совесть знак человечности  
  
3. Қарсылықты салалас құрмалас сөйлемнің жалғаулығын табыңыз:  
а) болмаса  
ә) үшін  
б) сондықтан  
в) бірақ  
  
4. Құрмалас сөйлем неше сөйлемнен тұрады?  
а) бір сөйлемнен  
ә) екі немесе одан да көп сөйлемнен  
б) екі сөйлемнен  
в) бірнеше сөйлемнен  
  
5. Мынау қандай салалас құрмалас сөйлем? Ән басталды, бірақ домбыра сазы басылған жоқ.  
а) талғаулы салалас құрмалас сөйлем  
ә) іліктес салалас құрмалас сөйлем  
б) кезектес салалас құрамалас сөйлем  
в) қарсылықты салалас құрмалас сөйлем  
  
6. Үйлену тойы, бесікке салу, шілдехана  
а) мақалдар  
ә) дәстүрлер  
б) өлеңдер  
в) нақыл сөздер  
  
7. «Бесікке салу» деген не?  
а) ұлттық ойын  
ә) салт - дәстүр  
б) тұрақты тіркес  
в) мақалдар  
  
8. Сөйлемнің түрін анықтаңдар.  
Қазақ отбасында қыздың орны үлкен, өйткені қызды ерекше құрметтейді.  
а) кезектес салалас құрмалас  
ә) ыңғайлас салалас құрмалас  
б) себеп - салдар салалас құрмалас  
  
9. Себеп - салдар салалас құрмалас сөйлемнің жалғаулықтарын табыңдар:  
а) біресе, кейде, бірде  
ә) не, немесе, я, әлде, бірде  
б) бірақ алайда, дегенмен  
в) сондықтан, себебі, өйткені, неге десең  
  
10. Мынау қай салалас құрмалас сөйлемнің шылаулары?  
Өйткені, сондықтан, сол себепті, неге десең.  
а) қарсылықты салалас құрмалас сөйлем  
ә) іліктес салалас құрмалас сөйлем  
б) себеп - салдар салалас құрмалас сөйлем  
****в) ыңғайлас салалас құрмалас сөйлем

**6-тапсырма. Қарсылықты салалас пен қарсылықты сабақтас құрмалас сөйлемдердің айырмашығын тауып, кестені толтырыңыз.**

|  |  |
| --- | --- |
| **Қарсылықты салалас құрмалас** | **Қарсылықты сабақтас құрмалас** |
|  |  |
|  |  |
|  |  |
|  |  |
|  |  |
|  |  |

**7-тапсырма. Төмендегі сөздер мен сөз тіркестерін пайдаланып, екі пункттен бір қарсылықты салалас құрмалас сөйлем құраңдар.** 1. Дәстүрі бар, алуан түрлі, балаға, ат қоюдың, халықта.  
 2. Толғанады, ойланып, сан, көп, бұрын, ат, қоймас, сәбиге.  
 3. Тілейді, азаматы, аяулы, халқының, болса екен, деп, ата - ана, сәбиді.  
 4. Қатыстырылады, балаға ат қоюға, достары, ата - ананың, жолдастары, жекжаттары, ағайын - туыстары.

**BOOK28-тапсырма. Сөздерді сәйкестір:**

Салт - дәстүр познание

Поиск гуманность

Тәжірибе жизнь

Таным традиция, обычай  
Аяулы азамат Ізденіс  
Өмір опыт, практика

**9-тапсырма. Берілген тақырып бойынша жағдаяттық сұхбат құрастырыңыз. Қарсылық мәнді құрылымдарды пайдаланыңыз.**

**NOTEPAD210-тапсырма. Көп нүктенің орнына тиісті сөздерді қойып көшіріңіз.**

Тоқсан көремін деген ...... ба еді, быламық ішейін деген асым ба еді, деп баяғы қариялар айтқандай ...... жеткен адамдар тісі болмаған соң тамақ ..... алмайды. Ал, әлгі кісілерге жақсы ...... қажет. Мұндай жағдайда осындай адамдарға арнап «белкөтерер» деген тағам ...... дайындалады. Бұл әрі жұмсақ, әрі дәмді, нәрі мол қазы, жент, сарымай, қымыз, ақ ірімшік, бал тағы сол сияқты ...... әзірленеді. Мұны балалары, көрші-қолаңдары,сыйлас кісілер әдейі дайындап әкеледі. Бұған өте риза болған қарттар ...... береді.

**TBLTALK11-тапсырма. Сабақты қорытындылау үшін дәстүр тақырыбына байланысты бестармақ (синквейн) құрастырыңыз.**

1. Зат есім
2. Сын есім
3. Етістік
4. Сөз табынан тұратын сөйлем
5. 1-сөздің баламасы немесе синонимі